আইডিয়াল স্কুল অ্যান্ড কলেজ মতিঝিলের অধ্যক্ষ ড. শাহান আরা বেগম কালের কণ্ঠকে বলেন, ‘এসএসসির বেশির ভাগ বিষয়ে একটি পত্র। ফলে তিন বিষয়ে জিপিএ ৫ না পেয়েও দেখা যায় অন্যগুলো মিলে সে জিপিএ ৫ পেয়ে যাচ্ছে। কিন্তু এইচএসসিতে প্রায় প্রতিটি বিষয়েই দুই পত্র করে। ফলে এক বিষয়ে না পেলে তার কভার করার সম্ভাবনা কম। এ ছাড়া ঢাকার বাইরে থেকে যারা আসে তারা ঠিকমতো অ্যাডজাস্ট করতে পারে না। অনেকেই প্রথমদিকে উদাসীন থাকে। ফলে যে নিজ থেকে সচেতন না হয় সে শেষ পর্যন্ত আর পেরে উঠে না। আবার যারা জিপিএ ৫ পেয়ে বিজ্ঞান থেকে কমার্স বা মানবিকে যায় তাদের অনেকেই জিপিএ ৫ পায় না।’